# Službeni list C 178A/22.

| | ISSN 1977-1088 |
| --- | --- |
| Službeni list
  Europske unije | C 178A |
| | |
| Hrvatsko izdanje | Informacije i objave | Godište 66.22. svibnja 2023. |

ISSN 1977-1088

Službeni list

Europske unije

C 178A

Hrvatsko izdanje

Informacije i objave

Godište 66.22. svibnja 2023.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Europski gospodarski i socijalni odbor |
| 2023/C 178 A/01 | Oglas za slobodno radno mjesto br. 16/T/23 glavnog tajnika/glavne tajnice u Tajništvu Europskog gospodarskog i socijalnog odbora (Objavljuje se u skladu s člankom 2. točkom (a) i člankom 8. Uvjeta zaposlenja ostalih službenika Europske unije) | 1 |

Sadržaj

Stranica

V.   Objave

ADMINISTRATIVNI POSTUPCI

Europski gospodarski i socijalni odbor

2023/C 178 A/01

Oglas za slobodno radno mjesto br. 16/T/23 glavnog tajnika/glavne tajnice u Tajništvu Europskog gospodarskog i socijalnog odbora (Objavljuje se u skladu s člankom 2. točkom (a) i člankom 8. Uvjeta zaposlenja ostalih službenika Europske unije)

(Objavljuje se u skladu s člankom 2. točkom (a) i člankom 8. Uvjeta zaposlenja ostalih službenika Europske unije)

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europski gospodarski i socijalni odbor

| 22.5.2023 | HR | Službeni list Europske unije | CA 178/1 |
| --- | --- | --- | --- |

22.5.2023

HR

Službeni list Europske unije

CA 178/1

---

OGLAS ZA SLOBODNO RADNO MJESTO BR. 16/T/23

glavnog tajnika/glavne tajnice u Tajništvu Europskog gospodarskog i socijalnog odbora

(Objavljuje se u skladu s člankom 2. točkom (a) i člankom 8. Uvjeta zaposlenja ostalih službenika Europske unije)

(2023/C 178 A/01)

Rok za podnošenje prijava: u podne (po briselskom vremenu).
  22. lipnja 2023.

Slobodno radno mjesto: razred AD_16

1.   O nama

Otkad je osnivačkim ugovorima uspostavljen kao savjetodavno tijelo, Europski gospodarski i socijalni odbor (EGSO) stručnim znanjem svojih članova i članica jača demokratski legitimitet i učinkovitost Europske unije. Njegovih 329 članova i članica predstavlja poslodavce, radnike i organizacije civilnog društva iz svih država članica. Svojim iskustvom i reprezentativnošću, dijalogom i radom članovi i članice nastoje zauzeti zajednički pristup kako bi izrazili stajališta organiziranog civilnog društva za opću dobrobit Europske unije.

EGSO i njegovi članovi i članice blisko surađuju s Europskim parlamentom, Vijećem i Komisijom kako bi osigurali da se u europskim politikama i zakonodavstvu u što većoj mjeri vodi računa o gospodarskim, socijalnim i građanskim okolnostima na terenu.

EGSO usvaja mišljenja i informativna i evaluacijska izvješća o EU-ovim zakonodavnim prijedlozima, politikama i drugim pitanjima koja utječu na građane i građanke Europe. Većina mišljenja Odbora rezultat je obaveznog savjetovanja u područjima utvrđenima Ugovorima ili dobrovoljnog savjetovanja od strane Komisije, Vijeća ili Parlamenta. Tu su i razmatračka mišljenja, koja većinom traži zemlja koja predsjeda ili će predsjedati EU-om. EGSO izrađuje i samoinicijativna mišljenja.

Uz svoju središnju ulogu u zakonodavnim i političkim procesima EU-a, EGSO ima i jednako važnu ulogu u promicanju razvoja participativne Europske unije bolje upoznate s javnim mnijenjem. Odbor djeluje kao institucijski forum koji predstavlja i informira organizirano civilno društvo, osigurava dijalog s nijme i izražava njegova stajališta. Zahvaljujući širokoj mreži svojih članova i članica, organizacijama koje predstavljaju i njihovim pridruženim članovima, Odbor može doprijeti do europskih građana i građanki u svih 27 država članica EU-a, čime se omogućuje dvosmjerna razmjena informacija i prijedloga.

U Tajništvu EGSO-a radi oko 700 zaposlenika i zaposlenica i njegov proračun iznosi oko 160 milijuna EUR. Dio njegovog Tajništva radi za zajedničke službe koje dijeli s Europskim odborom regija (OR), s kojim dijeli i svoje zgrade.

Više informacija možete naći na EGSO-ovim internetskim stranicama i na društvenim medijima poput Twittera, LinkedIna, Instagrama i Facebooka.

2.   Dužnosti

Glavni tajnik/glavna tajnica upravlja Glavnim tajništvom Europskog gospodarskog i socijalnog odbora u skladu sa zahtjevima iz Poslovnika (1). U obavljanju svojih dužnosti odgovara predsjedniku EGSO-a, koji predstavlja Predsjedništvo. Te dužnosti uključuju:

| — | osiguravanje pravilnog upravljanja EGSO-ovom administracijom kako bi se: stvorili uvjeti koji članovima i članicama EGSO-a omogućavaju da svoje dužnosti obavljaju na najdjelotvorniji mogući način i maksimalno utječu na politike, proširila EGSO-ova mreža kontakata, povećala njegova vidljivost i kontinuirano razvijala kultura pružanja usluga članovima i članicama, i to u skladu s razvojem tehnologije i radnih metoda. U tu svrhu glavni tajnik Predsjedništvu podnosi prijedlog plana radnih mjesta i organigrama Glavnog tajništva koji će EGSO-u i njegovim internim tijelima omogućiti neometano i transparentno djelovanje; |
| --- | --- |

—

osiguravanje pravilnog upravljanja EGSO-ovom administracijom kako bi se: stvorili uvjeti koji članovima i članicama EGSO-a omogućavaju da svoje dužnosti obavljaju na najdjelotvorniji mogući način i maksimalno utječu na politike, proširila EGSO-ova mreža kontakata, povećala njegova vidljivost i kontinuirano razvijala kultura pružanja usluga članovima i članicama, i to u skladu s razvojem tehnologije i radnih metoda. U tu svrhu glavni tajnik Predsjedništvu podnosi prijedlog plana radnih mjesta i organigrama Glavnog tajništva koji će EGSO-u i njegovim internim tijelima omogućiti neometano i transparentno djelovanje;

| — | pomaganje predsjedniku (po potrebi u suradnji s drugim tijelima EGSO-a) u pripremanju i vođenju sastanaka Predsjedništva i Plenarne skupštine i osiguravanje učinkovitog i djelotvornog pripremanja i provođenja odluka koje Skupština, Predsjedništvo i predsjednik donose u skladu s odredbama Poslovnika EGSO-a i njihovog pravilnog evidentiranja radi očuvanja institucionalne memorije Odbora; |
| --- | --- |

—

pomaganje predsjedniku (po potrebi u suradnji s drugim tijelima EGSO-a) u pripremanju i vođenju sastanaka Predsjedništva i Plenarne skupštine i osiguravanje učinkovitog i djelotvornog pripremanja i provođenja odluka koje Skupština, Predsjedništvo i predsjednik donose u skladu s odredbama Poslovnika EGSO-a i njihovog pravilnog evidentiranja radi očuvanja institucionalne memorije Odbora;

| — | po potrebi, pomaganje Predsjedniku pri zastupanju EGSO-ovih interesa u drugim europskim institucijama i tijelima i na međunarodnoj razini; |
| --- | --- |

—

po potrebi, pomaganje Predsjedniku pri zastupanju EGSO-ovih interesa u drugim europskim institucijama i tijelima i na međunarodnoj razini;

| — | vođenje i nadziranje svih administrativnih tijela koja čine Glavno tajništvo, među ostalim u domeni kadrovskih pitanja i upravljanja zgradama i drugom imovinom EGSO-a. To podrazumijeva i nadziranje rada zajedničkih službi EGSO-a i OR-a; |
| --- | --- |

—

vođenje i nadziranje svih administrativnih tijela koja čine Glavno tajništvo, među ostalim u domeni kadrovskih pitanja i upravljanja zgradama i drugom imovinom EGSO-a. To podrazumijeva i nadziranje rada zajedničkih službi EGSO-a i OR-a;

| — | osiguravanje pravilne provedbe svih međuinstitucijskih sporazuma o suradnji i održavanje odnosa s drugim institucijama i tijelima Europske unije; |
| --- | --- |

—

osiguravanje pravilne provedbe svih međuinstitucijskih sporazuma o suradnji i održavanje odnosa s drugim institucijama i tijelima Europske unije;

| — | izvršavanje ovlasti dodijeljenih Pravilnikom o osoblju Europske unije i Uvjetima zaposlenja ostalih službenika, u skladu s pravilima 102., 103. i 104. Poslovnika EGSO-a; |
| --- | --- |

—

izvršavanje ovlasti dodijeljenih Pravilnikom o osoblju Europske unije i Uvjetima zaposlenja ostalih službenika, u skladu s pravilima 102., 103. i 104. Poslovnika EGSO-a;

| — | korištenje dodijeljenih ovlasti za provedbu operacija povezanih s izvršenjem proračuna EGSO-a, u skladu s odredbama Financijske uredbe, unutarnjim financijskim pravilima i Poslovnikom EGSO-a. |
| --- | --- |

—

korištenje dodijeljenih ovlasti za provedbu operacija povezanih s izvršenjem proračuna EGSO-a, u skladu s odredbama Financijske uredbe, unutarnjim financijskim pravilima i Poslovnikom EGSO-a.

3.   Prihvatljivost

Na dan roka za podnošenje prijava, kandidati i kandidatkinje moraju ispunjavati sljedeće uvjete:

| a) | Opći uvjeti







  — | biti državljani jedne od država članica Europske unije (EU) i uživati sva građanska prava (prije imenovanja uspješni kandidat/kandidatkinja mora dostaviti policijsku potvrdu o nekažnjavanju); |
| --- | --- | --- |

a)

Opći uvjeti

—

biti državljani jedne od država članica Europske unije (EU) i uživati sva građanska prava (prije imenovanja uspješni kandidat/kandidatkinja mora dostaviti policijsku potvrdu o nekažnjavanju);

| — | ispunjavati sve zakonske obveze u pogledu vojne službe; |
| --- | --- |

—

ispunjavati sve zakonske obveze u pogledu vojne službe;

| — | predočiti odgovarajuće pisane preporuke kojima se dokazuje podobnost za obavljanje predviđenih dužnosti. Upozoravamo kandidate i kandidatkinje na ograničenja uvedena Pravilnikom o osoblju za dužnosnike EU-a u pogledu vanjskih aktivnosti, funkcije na koju su izabrani i sukoba interesa; |
| --- | --- |

—

predočiti odgovarajuće pisane preporuke kojima se dokazuje podobnost za obavljanje predviđenih dužnosti. Upozoravamo kandidate i kandidatkinje na ograničenja uvedena Pravilnikom o osoblju za dužnosnike EU-a u pogledu vanjskih aktivnosti, funkcije na koju su izabrani i sukoba interesa;

| — | biti fizički sposobni obavljati predmetne dužnosti (prije imenovanja, uspješni kandidat/kandidatkinja obavlja pregled u jednom od zdravstvenih centara EU-a kako bi se potvrdilo da ispunjava propisane uvjete); |
| --- | --- |

—

biti fizički sposobni obavljati predmetne dužnosti (prije imenovanja, uspješni kandidat/kandidatkinja obavlja pregled u jednom od zdravstvenih centara EU-a kako bi se potvrdilo da ispunjava propisane uvjete);

| — | ne prelaziti dob za umirovljenje koja za privremene djelatnike i djelatnice EU-a počinje od kraja mjeseca u kojem napune 66 godina. |
| --- | --- |

—

ne prelaziti dob za umirovljenje koja za privremene djelatnike i djelatnice EU-a počinje od kraja mjeseca u kojem napune 66 godina.

| b) | Posebni uvjeti







  i. | Potrebne kvalifikacije i vještine

  Kandidati i kandidatkinje moraju imati razinu obrazovanja koja odgovara završenom sveučilišnom studiju potvrđenom diplomom službeno priznatoj u jednoj od država članica Europske unije:






  — | u trajanju od najmanje četiri godine, ako uobičajeno sveučilišno obrazovanje traje četiri ili više godina,
  ili |
| --- | --- | --- | --- |

b)

Posebni uvjeti

i.

Potrebne kvalifikacije i vještine

Kandidati i kandidatkinje moraju imati razinu obrazovanja koja odgovara završenom sveučilišnom studiju potvrđenom diplomom službeno priznatoj u jednoj od država članica Europske unije:

—

u trajanju od najmanje četiri godine, ako uobičajeno sveučilišno obrazovanje traje četiri ili više godina,

ili

| — | u trajanju od najmanje tri godine, uz jednogodišnje stručno iskustvo po završetku studija u području bitnom za opis radnog mjesta, ako uobičajeno sveučilišno obrazovanje traje tri ili više godina. Ta se godina iskustva ne uzima u obzir pri procjeni stručnog iskustva utvrđenog u točki 3. podtočki b) alineji ii. ovog dokumenta. |
| --- | --- |

—

u trajanju od najmanje tri godine, uz jednogodišnje stručno iskustvo po završetku studija u području bitnom za opis radnog mjesta, ako uobičajeno sveučilišno obrazovanje traje tri ili više godina. Ta se godina iskustva ne uzima u obzir pri procjeni stručnog iskustva utvrđenog u točki 3. podtočki b) alineji ii. ovog dokumenta.

| ii. | Potrebno stručno iskustvo

  Uz kvalifikacije utvrđene u točki 3. podtočki b) alineji i., kandidati i kandidatkinje moraju imati najmanje 15 godina stručnog iskustva na poslijediplomskoj razini izraženih u ekvivalentu punog radnog vremena, uključujući najmanje sedam godina stručnog iskustva na višem rukovodećem položaju. |
| --- | --- |

ii.

Potrebno stručno iskustvo

Uz kvalifikacije utvrđene u točki 3. podtočki b) alineji i., kandidati i kandidatkinje moraju imati najmanje 15 godina stručnog iskustva na poslijediplomskoj razini izraženih u ekvivalentu punog radnog vremena, uključujući najmanje sedam godina stručnog iskustva na višem rukovodećem položaju.

| iii. | Poznavanje jezika

  Kandidati/kandidatkinje moraju temeljito vladati jednim od službenih jezika Europske unije (EU) i zadovoljavajuće vladati još jednim službenim jezikom Europske unije. Iz operativnih razloga traži se napredno znanje (najmanje razine C1 Zajedničkog europskog referentnog okvira za jezike) govornog i pisanog engleskog i francuskog jezika.
  Odabir jezika u ovom je natječaju utvrđen interesom službe jer se od glavnog tajnika/glavne tajnice očekuje da smjesta počne djelovati i djelotvorno komunicirati u svom svakodnevnom radu. jer će u suprotnom učinkovito djelovanje institucije biti teško ugroženo. U skladu s dugogodišnjom praksom, za internu komunikaciju u EGSO-u koriste se uglavnom engleski i francuski jezik, a to su ujedno i jezici koji su najčešće potrebni za komunikaciju s vanjskim dionicima. |
| --- | --- |

iii.

Poznavanje jezika

Kandidati/kandidatkinje moraju temeljito vladati jednim od službenih jezika Europske unije (EU) i zadovoljavajuće vladati još jednim službenim jezikom Europske unije. Iz operativnih razloga traži se napredno znanje (najmanje razine C1 Zajedničkog europskog referentnog okvira za jezike) govornog i pisanog engleskog i francuskog jezika.

Odabir jezika u ovom je natječaju utvrđen interesom službe jer se od glavnog tajnika/glavne tajnice očekuje da smjesta počne djelovati i djelotvorno komunicirati u svom svakodnevnom radu. jer će u suprotnom učinkovito djelovanje institucije biti teško ugroženo. U skladu s dugogodišnjom praksom, za internu komunikaciju u EGSO-u koriste se uglavnom engleski i francuski jezik, a to su ujedno i jezici koji su najčešće potrebni za komunikaciju s vanjskim dionicima.

4.   Kriteriji odabira

Ako su kriteriji prihvatljivosti iz točke 3. (Prihvatljivost), podtočaka a) i b) ispunjeni, prijave kandidata i kandidatkinja, uključujući životopise i motivacijska pisma, ocjenjuju se na temelju sljedećih kriterija za odabir:

| — | poznavanje organizacija civilnog društva te iskustvo i kontakti stečeni u radu s njima (2); |
| --- | --- |

—

poznavanje organizacija civilnog društva te iskustvo i kontakti stečeni u radu s njima (2);

| — | temeljito poznavanje radnog okruženja i funkcioniranja EGSO-a i politika Europske unije; |
| --- | --- |

—

temeljito poznavanje radnog okruženja i funkcioniranja EGSO-a i politika Europske unije;

| — | dobro poznavanje financijskog upravljanja, kontroliranja i nadziranja proračuna i proračunskih i administrativnih postupaka EU-a; |
| --- | --- |

—

dobro poznavanje financijskog upravljanja, kontroliranja i nadziranja proračuna i proračunskih i administrativnih postupaka EU-a;

| — | sposobnost istorazinskog predstavljanja EGSO-a pred institucijama EU-a i javnim tijelima; |
| --- | --- |

—

sposobnost istorazinskog predstavljanja EGSO-a pred institucijama EU-a i javnim tijelima;

| — | izvrsne vještine pregovaranja, komuniciranja i umrežavanja; |
| --- | --- |

—

izvrsne vještine pregovaranja, komuniciranja i umrežavanja;

| — | sposobnost predviđanja problema, rizika i prilika svojstvenih upravljanju multikulturnim tajništvom u promjenjivom međuinstitucijskom kontekstu, te njihovog svladavanja; |
| --- | --- |

—

sposobnost predviđanja problema, rizika i prilika svojstvenih upravljanju multikulturnim tajništvom u promjenjivom međuinstitucijskom kontekstu, te njihovog svladavanja;

| — | sposobnost razvijanja i provođenja dugoročnih operativnih, pravnih, administrativnih i financijskih strategija, uključujući upravljanje zgradama; |
| --- | --- |

—

sposobnost razvijanja i provođenja dugoročnih operativnih, pravnih, administrativnih i financijskih strategija, uključujući upravljanje zgradama;

| — | sposobnost definiranja i priopćavanja jasnih ciljeva, promicanja odgovornosti i izvješćivanja o postignutim rezultatima; |
| --- | --- |

—

sposobnost definiranja i priopćavanja jasnih ciljeva, promicanja odgovornosti i izvješćivanja o postignutim rezultatima;

| — | dokazana sposobnost vođenja i motiviranja osoblja i proaktivnog utvrđivanja budućih vještina i organizacijskih potreba u svijetu koji se brzo mijenja; |
| --- | --- |

—

dokazana sposobnost vođenja i motiviranja osoblja i proaktivnog utvrđivanja budućih vještina i organizacijskih potreba u svijetu koji se brzo mijenja;

| — | sposobnost postizanja rezultata u cilju pružanja visokokvalitetnih usluga dionicima; |
| --- | --- |

—

sposobnost postizanja rezultata u cilju pružanja visokokvalitetnih usluga dionicima;

| — | dokazana sposobnost transformativnog vodstva i razvijanja novih i inovativnih ideja; |
| --- | --- |

—

dokazana sposobnost transformativnog vodstva i razvijanja novih i inovativnih ideja;

| — | dobro razumijevanje modernih strategija i postupaka IT-a, uključujući digitalnu transformaciju, i sposobnost njihovog promicanja; |
| --- | --- |

—

dobro razumijevanje modernih strategija i postupaka IT-a, uključujući digitalnu transformaciju, i sposobnost njihovog promicanja;

| — | čvrst integritet i odlučno poštovanje etičkih pravila; |
| --- | --- |

—

čvrst integritet i odlučno poštovanje etičkih pravila;

| — | studiji, poslijediplomski studiji ili izobrazba jednakovrijedna višem sveučilišnom studiju (doktorat itd.) smatraju se prednošću; |
| --- | --- |

—

studiji, poslijediplomski studiji ili izobrazba jednakovrijedna višem sveučilišnom studiju (doktorat itd.) smatraju se prednošću;

| — | poznavanje drugih službenih jezika EU-a smatra se prednošću. |
| --- | --- |

—

poznavanje drugih službenih jezika EU-a smatra se prednošću.

5.   Postupak odabira

EGSO podržava raznolikost i snažno se zalaže za uravnoteženu rodnu zastupljenost te uravnoteženu zastupljenost državljana i državljanki svih država članica i svih službenih jezika Europske unije, a primjenjuje i politiku jednakih mogućnosti koja isključuje svaki oblik diskriminacije na temelju roda, invaliditeta, rase, političkih ili vjerskih uvjerenja ili spolne orijentacije.

5.1   Prihvatljivost za postupak odabira

Povjerenstvo za predodabir razmatra prijave i sastavlja popis kandidata i kandidatkinja koji ispunjavaju posebne uvjete prihvatljivosti utvrđene u stavku 3. točkama a) i b). Svoju odluku temelji isključivo na informacijama iz prijave, potkrijepljenima priloženim popratnim dokumentima.

Kandidati i kandidatkinje koji ne ispunjavaju uvjete navedene u stavku 3. točkama (a) i (b) smatraju se neprihvatljivima. O tome ih se obavještava.

5.2   Ocjena kvalifikacija

Na temelju kriterija za odabir, povjerenstvo za predodabir ocjenjuje kvalifikacije kandidata i kandidatkinja koji ispunjavaju kriterije i sastavlja popis kandidata i kandidatkinja čiji profil ponajviše odgovara opisu dužnosti iz točke 2. U tu svrhu povjerenstvo za predodabir, prije nego što razmotri prijave, svakom kriteriju za odabir prvo dodjeljuje bodovnu težinu koja odgovara njegovoj relativnoj važnosti. Ti se bodovi zbrajaju kako bi se utvrdili kandidati i kandidatkinje čiji profili najbolje odgovaraju dužnostima koje treba obavljati.

Povjerenstvo za predodabir svoju odluku temelji na informacijama koje kandidati i kandidatkinje navedu u životopisu i motivacijskom pismu.

Kriteriji prihvatljivosti (opći i posebni uvjeti) i kriteriji odabira moraju biti ispunjeni do roka za podnošenje prijava. Kako bi se olakšao pregled prijava, kandidati i kandidatkinje u motivacijskom pismu trebaju istaknuti što ih je motiviralo da se prijave, aspekte svojeg životopisa koje smatraju najbitnijima za predviđene dužnosti, kao i sposobnosti povezane s ispunjavanjem kriterija za odabir.

Povjerenstvo za predodabir može ograničiti broj kandidata i kandidatkinja koji ulaze u uži izbor i sljedeći krug na one kandidate i kandidatkinje koji ocjenjivanjem kvalifikacija dobiju ukupno najveći broj bodova.

Kandidati i kandidatkinje koji ne uđu u uži izbor o tome se obavještavaju.

5.3   Razgovor i test

Kandidati i kandidatkinje koji prođu prvi krug pozivaju se na razgovor radi ocjenjivanja i usporedbe s drugim kandidatima na temelju kvalifikacija, stručnog iskustva, sposobnosti i znanja, kako je prethodno navedeno. Povjerenstvo za predodabir kandidate i kandidatkinje može, osim na razgovor, pozvati i na pismeni test.

Razgovor i eventualni test provode se na engleskom i francuskom jeziku.

Očekuje se da će se razgovori održati u rujnu 2023. u prostorijama EGSO-a u Bruxellesu.

Ograničeni broj kandidata i kandidatkinja za koje se nakon razgovora i eventualnog pismenog testa zaključi da najbolje odgovaraju uvjetima radnog mjesta poziva se na procjenjivanje u centar za procjenu. Oni se pravodobno obavještavaju o programu i metodologiji centra i mogu odabrati željeni jezik (engleski ili francuski). Cilj te procjene jest vrednovanje upravljačkih vještina kandidata i kandidatkinja (upravljanje zadacima, ljudima, informacijama i osobnim i međuljudskim odnosima). Rezultati procjene nisu obvezujući, već im je svrha povjerenstvu za predodabir pružiti dodatne informacije za potrebe postupka odabira.

5.4   Popis prikladnih kandidata i kandidatkinja

U završnoj fazi postupka povjerenstvo za predodabir sastavlja obrazloženo izvješće u kojem kandidate i kandidatkinje popisuje prema prioritetu, predlaže popis kandidata i kandidatkinja za to radno mjesto i predstavlja ga Predsjedništvu EGSO-a, koje nastupa u svojstvu tijela za imenovanje i donosi konačnu odluku.

Predsjedništvo pregledava izvješće i popis kandidata i kandidatkinja koje je povjerenstvo za predodabir predstavilo, s njima razgovara i glasanjem donosi konačnu odluku.

6.   Sažetak uvjeta zapošljavanja

Nudimo privremeni ugovor na razdoblje od pet godina, u skladu s člankom 2. točkom (a) Uvjeta zaposlenja ostalih službenika Europske unije. Ugovorom je predviđen probni rok od devet mjeseci. Ugovor se može obnoviti samo jednom na razdoblje od najviše pet godina.

Privremeni djelatnik/privremena djelatnica zapošljava se u platnom razredu AD_16.

Radi neovisnosti odabrani kandidat/odabrana kandidatkinja mora biti razriješen/razriješena svih prethodnih funkcija, najkasnije na dan na koji počinje raditi na radnom mjestu. Ako je osoba dužnosnik/dužnosnica ili službenik/službenica Europske unije, obvezna je dati ostavku na sadašnje radno mjesto ili dobiti dopust iz osobnih razloga.

Dodatne informacije o radnim uvjetima potražite u Pravilniku o osoblju Europske unije: https://eur-lex.europa.eu/LexUriServ/LexUriServ.do?uri=CONSLEG:1962R0031:20140101:EN:PDF.

Mjesto zaposlenja je Bruxelles.

7.   Prijave

Kandidati i kandidatkinje za ovo radno mjesto moraju poslati e-poruku na namjenski poštanski pretinac selection-2023-SG@eesc.europa.eu i priložiti sljedeće dokumente na engleskom ili francuskom jeziku:

| — | motivacijsko pismo, |
| --- | --- |

—

motivacijsko pismo,

| — | životopis na temelju obrasca Europass (https://europass.cedefop.europa.eu/en/documents/curriculum-vitae/templates-instructions), |
| --- | --- |

—

životopis na temelju obrasca Europass (https://europass.cedefop.europa.eu/en/documents/curriculum-vitae/templates-instructions),

| — | presliku osobne iskaznice ili putovnice; |
| --- | --- |

—

presliku osobne iskaznice ili putovnice;

| — | preslike sveučilišnih diploma, poslijediplomskih diploma ili svjedodžbi; |
| --- | --- |

—

preslike sveučilišnih diploma, poslijediplomskih diploma ili svjedodžbi;

| — | preslike potvrda o zapošljavanju na kojima su jasno navedene priroda i trajanje odgovarajućih djelatnosti, |
| --- | --- |

—

preslike potvrda o zapošljavanju na kojima su jasno navedene priroda i trajanje odgovarajućih djelatnosti,

| — | ako nije jasno naznačeno na sveučilišnim diplomama, dokaz o poznavanju jezika u obliku potvrde ili, ako to nije moguće, detaljnog objašnjenja na koji je način znanje stečeno, |
| --- | --- |

—

ako nije jasno naznačeno na sveučilišnim diplomama, dokaz o poznavanju jezika u obliku potvrde ili, ako to nije moguće, detaljnog objašnjenja na koji je način znanje stečeno,

| — | za dužnosnike i dužnosnice EU-a, službeni dokument kojim se potvrđuje napredak u karijeri i trenutačni platni razred. |
| --- | --- |

—

za dužnosnike i dužnosnice EU-a, službeni dokument kojim se potvrđuje napredak u karijeri i trenutačni platni razred.

Nepotpune prijave smatraju se nevaljanima i ne razmatraju se.

Uspješni kandidat/uspješna kandidatkinja kasnije dostavlja originale svih traženih dokumenata.

Preslikama popratnih dokumenata na jezicima koji nisu engleski ili francuski prilaže se sažetak na jednom od tih dvaju jezika.

Rok za podnošenje prijava je 22. lipnja 2023. u podne (po briselskom vremenu). EGSO neće uzimati u obzir prijave zaprimljene nakon tog roka. Kandidatima i kandidatkinjama preporučujemo da s podnošenjem prijave ne čekaju do posljednjeg dana jer bi zbog povećanog broja korisnika na internetu ili problema s internetskom vezom moglo doći do poteškoća pri podnošenju prijave. EGSO ne može biti odgovoran za kašnjenja do kojih dođe uslijed takvih poteškoća.

Kandidati i kandidatkinje s invaliditetom ili posebnim potrebama koje bi im mogle uzrokovati poteškoće tijekom postupka mogu tu činjenicu navesti u prijavi i dostaviti sve odgovarajuće informacije kako bi uprava mogla poduzeti odgovarajuće mjere gdje je to moguće. Kandidate i kandidatkinje se poziva da, prema potrebi, uz prijavu prilože odvojeni list s pojedinostima o bilo kakvim aranžmanima za koje smatraju da su im nužni kao pomoć.

8.   Napomene

Ako se u bilo kojoj fazi postupka utvrdi da popratni dokumenti ne potkrepljuju informacije sadržane u prijavi ili da kandidat/kandidatkinja ne ispunjava sve uvjete navedene u ovom oglasu, njegova/njezina prijava proglašava se ništavnom.

Kandidati i kandidatkinje ni u kojem slučaju ne smiju pokušati stupiti u kontakt, bilo izravno ili neizravno, s članovima i članicama povjerenstva za predodabir. Tijelo za imenovanje zadržava pravo na isključenje kandidata i kandidatkinja koji to pokušaju.

U skladu s Uredbom (EU) br. 2018/1725 Europskog parlamenta i Vijeća (3), primatelj osobne podatke obrađuje samo za potrebe za koje su preneseni.

9.   Zahtjevi za preispitivanje odluke – žalbe

Ne dovodeći u pitanje svoje pravo na podnošenje žalbe na temelju članka 90. stavka 2., žalbe zbog nepravilnosti u postupanju pred Europskim ombudsmanom ili žalbe pred Općim sudom na temelju članka 91. Pravilnika o osoblju, kandidati i kandidatkinje mogu temeljem nepoštivanja pravila o postupku odabira utvrđenih ovim oglasom za slobodno radno mjesto zatražiti interno preispitivanje svih odluka povjerenstva za predodabir koje neposredno utječu na njihov status u postupku odabira.

Zahtjev se podnosi elektroničkom poštom (selection-2023-SG@eesc.europa.eu) u roku od deset kalendarskih dana od datuma kad je kandidat/kandidatkinja elektroničkom poštom obaviješten/obaviještena o odluci. U zahtjevu se navode odluka i razlozi na kojima se zahtjev temelji.

Nakon što povjerenstvo za predodabir donese odluku, kandidatu/kandidatkinji se pravodobno šalje obrazloženi odgovor.

---

(1)  Vidjeti pravila 100. i 101.: Poslovnik i kodeks ponašanja članova Europskog gospodarskog i socijalnog odbora (SVIBANJ 2022.) (SL L 149, 31.5.2022., str. 1.)

(2)  U skladu s člankom 300. Ugovora o funkcioniranju Europske unije „Gospodarski i socijalni odbor sastoji se od predstavnika organizacija poslodavaca, zaposlenika, zaposlenica i drugih predstavnika i predstavnica civilnog društva, osobito u socioekonomskom, građanskom, profesionalnom i kulturnom području”.

(3)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.)

---